钦定古今图书集成/历象汇编/历法典/第099卷 > 朱子语类 > 漏刻铭 梁元帝
## 钦定古今图书集成/历象汇编/历法典/第099卷 > 朱子语类 > 漏刻铭 梁元帝

玉衡称物，金壶博施。司南司火，未符兹义。帝曰“钦哉”，
纳隍斯譬。实惟简在，穷神体智。宫槐晚合，月桂宵晖。
清台莫爽，解谷胥依。七分六日，五祀三微。事齐幽赞，
乃会通几。碧海有干，绛川犹竭。飞流五色，涓涓靡绝。
龙首旁注，仙衣俯裂。箭不停晷，声无暂辍。用天之贞，
分地之平。如弦斯直，如渭斯清。